Ο **Βαγγέλης Χατζηγιαννίδης** (Σέρρες, 4 Ιουλίου 1967) είναι Έλληνας πεζογράφος και θεατρικός συγγραφέας.

Βιογραφικά στοιχεία
-------------------

Ο Βαγγέλης Χατζηγιαννίδης γεννήθηκε στις Σέρρες το 1967 και έζησε εκεί τα πρώτα του παιδικά χρόνια. 

Σπούδασε στη Νομική Σχολή της Αθήνας και στη Δραματική Σχολή Βεάκη. Για λίγα χρόνια εργάστηκε ως ηθοποιός σε θεατρικές παραστάσεις. Μετά ασχολήθηκε με την συγγραφή. Κυκλοφορούν ως τώρα τα μυθιστορήματα *Οι τέσσερις τοίχοι* (2000), *Ο φιλοξενούμενος* (2004), *Το ελάχιστο ίχνος* (2013), η συλλογή διηγημάτων *Φυσικές Ιστορίες* (2006), το αφήγημα *Ύπνος* (2008), η νουβέλα *Το όνομά σου* (2022), όλα από τις εκδόσεις «Το Ροδακιό». Διηγήματά του έχουν συμπεριληφθεί σε θεματικές ανθολογίες και έχουν δημοσιευτεί στον Τύπο και σε λογοτεχνικά περιοδικά.

Βιβλία του έχουν μεταφραστεί και εκδοθεί στα γαλλικά (Albin-Michel), αγγλικά (Marion Boyars), ιταλικά (Crocetti), ισπανικά (Tropismos), πορτογαλικά (Babel), γεωργιανά (Tbilisi State University) και τουρκικά (Kiraathane).

Έχει γράψει τα θεατρικά έργα: *Μεταμφίεση* («Ιανός», 2005), *Λάσπη*, *Λα Πουπέ* («Το Ροδακιό» 2019), *Αέρας* («δήγμα / Ευρασία» 2011, «Το Ροδακιό» 2019), *Στην Οθόνη Φως* («Το Ροδακιό» 2011), *Τον Άυλο Εσένα* («Το Ροδακιό» 2016), *Κέικ* («Το Ροδακιό» 2016), *Πεταλούδα σε Πηγάδι*, *Στον Παράδεισο,* («Το Ροδακιό» 2019), *Το σπίτι με τα φίδια*, (Νεφέλη 2021), *Η βαλίτσα της Ουρανίας Σελέστ* (ΚΠΙΣΝ), τα οποία έχουν παρασταθεί στα θέατρα: Οδού Κεφαλληνίας, Σφενδόνη, Στέγη Γραμμάτων και Τεχνών, ΔΗ.ΠΕ.ΘΕ. Σερρών, ΔΗ.ΠΕ.ΘΕ Αγρινίου, Πόλη, Θέατρο Τέχνης, Εθνικό Θέατρο, Αγγέλων Βήμα, Από Μηχανής, Ιλίσια Βολανάκης, Μικρό Παλλάς, Μικρό θέατρο Αρχαίας Επιδαύρου, Κέντρο Πολιτισμού Ίδρυμα Σταύρος Νιάρχος, Berlin Schlosspark Theater). Επίσης, μετά από ανάθεση της Εθνικής Λυρικής Σκηνής, έχει γράψει το λιμπερέτο για την όπερα "Ζ", βασισμένο πάνω στο ομώνυμο μυθιστόρημα του Β. Βασιλικού, καθώς και το βασισμένο στο μυθιστόρημα του Ροΐδη λιμπρέτο για την "Πάπισσα Ιωάννα".

Έχει διδάξει θεατρική δημιουργική γραφή (Ίδρυμα Μιχάλης Κακογιάννης, Εθνικό θέατρο, εκδόσεις Πατάκη, Ανοικτό Πανεπιστήμιο). Tο 2019 μαζί με τον Θανάση Τριαρίδη και τον Δημήτρη Τάρλοου ξεκίνησαν τη Σχολή Πυροδότησης θεατρικής γραφής του θεάτρου Πορεία.

Τιμήθηκε με το «Βραβείο Πρωτοεμφανιζόμενου Πεζογράφου» του περιοδικού *Διαβάζω* (2000) και το γαλλικό βραβείο "Laure Bataillon" (2004) για το μυθιστόρημα *Οι τέσσερις τοίχοι* που  βρέθηκε στη μικρή λίστα του Βρετανικού βραβείου Independent "Foreign Fiction Prize" το 2007. Επίσης, το έργο *Στην Οθόνη Φως* κέρδισε το «Βραβείο Κοινού» στο θεατρικό φεστιβάλ της Χαϊδελβέργης το 2013.Tο μυθιστόρημα του «Το ελάχιστο ίχνος» τιμήθηκε με το Βραβείο Πεζογραφίας του περιοδικού Κλεψύδρα. Το 2023 απέσπασε το Κρατικό Βραβείο Λογοτεχνίας για τη νουβέλα *Το όνομά σου*.

Εργογραφία
----------

Παρακάτω παρουσιάζεται η εργογραφία του πεζογράφου:

Ατομικά έργα
* *Το ελάχιστο ίχνος*. Το Ροδακιό. 2013. σελ. 323. ISBN 978-960-8372-59-7.  [Μυθιστόρημα]
* *Αέρας*. Δήγμα. 2011. σελ. 85. ISBN 978-960-8187-69-6.  [Κωμωδία]
* *Στην οθόνη φως*. Το Ροδακιό. 2011. σελ. 109. ISBN 978-960-8372-48-1.  [Θεατρικό]
* *Φυσικές ιστορίες*. Το Ροδακιό. 2006. σελ. 171. ISBN 960-8372-14-3.  [Διηγήματα]
* *Μεταμφίεση*. Ιανός. 2005. σελ. 51. ISBN 960-7827-28-7.  [Θεατρικό]
* *Ο φιλοξενούμενος*. Το Ροδακιό. 2004. σελ. 243. ISBN 960-8372-07-0.  [Μυθιστόρημα]
* *Οι τέσσερις τοίχοι*. Το Ροδακιό. 2000. σελ. 268. ISBN 960-7360-78-8.  [Μυθιστόρημα]

- Βραβείο Πρωτοεμφανιζόμενου Πεζογράφου (Περιοδικό "Διαβάζω", 2001)
- Prix Laure-Bataillon (Maison des Ecrivains Etrangers et des Traducteurs de Saint-Nazaire, 2004)
* *Το λιμπρέτο του Ζ.* Το Ροδακιό, 2018. ISBN 978-618-5248-27-7 [Λιμπρέτο]
* Το σπίτι με τα φίδια, Νεφέλη, 2021, δίγλωσσο. ISBN: 978-960-504-306-3 [θΕΑΤΡΙΚΌ]

Συλλογικά έργα
* *Αληθινές ιστορίες*. Μεταίχμιο. 2012. σελ. 168. ISBN 978-960-501-532-9.
* *Το ελληνικό φανταστικό διήγημα*. Αίολος. 2012. σελ. 256. ISBN 978-960-521-235-3.
* *Στίχοι στο καβαλέτο*. Εκδόσεις Τέχνης "Οίστρος". 2011. σελ. 300. ISBN 978-960-99026-6-3.
* *Το βιβλίο της προδοσίας*. Πατάκη. 2010. σελ. 252. ISBN 978-960-16-2771-7.
* *Αναγνώσεις 2008*. Αιγόκερως. 2008. σελ. 266. ISBN 978-960-322-340-5.
* *Ύπνος*. Το Ροδακιό. 2008. σελ. 64. ISBN 978-960-8372-33-7.
* *Συνταξιδιώτες*. Fnac. 2005. σελ. 107.
* *Αληθινές ιστορίες*. Μεταίχμιο. 2003. σελ. 168. ISBN 960-375-497-8.

Ελληνικές Θεατρικές Παραστάσεις
-------------------------------

* Κατάλογος ελληνικών παραστάσεων που βασίζονται σε κείμενα του Β. Χατζηγιαννίδη

Παραπομπές
----------

1. 1 2 3 4 5  ««GEHEIMNISSE / ΜΥΣΤΙΚΑ»: Παρουσίαση του πεζογράφου και θεατρικού συγγραφέα Βαγγέλη Χατζηγιαννίδη στο Βερολίνο | Ελληνικο Ιδρυμα Πολιτισμου». 15 Απριλίου 2015. Ανακτήθηκε στις 24 Μαΐου 2023.
2. 1 2  Wedia. «Χριστουγεννιάτικες Ιστορίες στον Φάρο Ι Βαγγέλη Χατζηγιαννίδη, Η Βαλίτσα της Ουρανίας Σελέστ». *www.snfcc.org*. Ανακτήθηκε στις 24 Μαΐου 2023.
3. ↑  «Ζ - Εθνική Λυρική Σκηνή». *www.nationalopera.gr*. Ανακτήθηκε στις 24 Μαΐου 2023.
4. ↑  «Χατζηγιαννίδης, Βαγγέλης». Ανακτήθηκε στις 29 Σεπτεμβρίου 2013.

Πηγές
-----

* 
* 
* 

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 73801034
* **ΕΒΕ**: 200218
* **BiblioNet**: **34375**
* LCCN: nr2003035473
* ISNI: 0000 0000 5009 7753
* GND: 1037994906
* SUDOC: 077440641
* BNF: cb145207060 (data)

 |

 |